ବେଲପଡା : ବଲାଙ୍ଗିର-କଣ୍ଟାବାଞ୍ଜି ମୁଖ୍ୟ ରାସ୍ତା ବେଲପଡା ଥାନା ଆସ୍ଥା ପବ୍ଲିକ ସ୍କୁଲ ନିକଟରେ ଏକ ବାଇକ୍ ଦୁର୍ଘଟଣାଗ୍ରସ୍ତ ହୋଇ ୨ ଗୁରତର ହୋଇଛନ୍ତି। ସୂଚନା ଅନୁସାରେ, ଗୁରୁବାର ଅପରାହ୍ନ ପ୍ରାୟ ୨ ଘଣ୍ଟାରେ ପାଟଣାଗଡରୁ ବେଲପଡା ଅଭିମୁଖେ ଆସୁଥିବା ସମୟରେ ଏକ ବାଇକ୍ରେ ୨ଜଣ ବେଲପଡା ଆସ୍ଥା ପବ୍ଲିକ ସ୍କୁଲ ନିକଟରେ ଭାରସାମ୍ୟ ହରାଇ ପୋଲ ତଳକୁ ପଡିଥିଲେ। ଫଳରେ ୨ ଜଣଙ୍କୁ ଗୁରୁତର ଅବସ୍ଥାରେ ଅଗ୍ନିଶମ କର୍ମଚାରୀ ଉଦ୍ଧାର କରି ସେମାନଙ୍କୁ ବେଲପଡା ଗୋଷ୍ଠୀ ସ୍ୱାସ୍ଥ୍ୟ କେନ୍ଦ୍ରରେ ଭତ୍ତି କରିଥିଲେ। ଗୁରୁତର ୨ ଜଣ ହେଲେ ନୂଆପଡା ଜିଲା ନିଲିଜି ଗ୍ରାମର ପୂର୍ଣ୍ଣଚନ୍ଦ୍ର ଜଗତ (୫୦) ଓ କ୍ଷମା ସୁନାନୀ (୪୮) ଜଣାପଡିଛି। ଘଟଣାସ୍ଥଳରେ ବେଲପଡା ପୁଲିସ ପହଞ୍ଚି ତଦନ୍ତ କରିଛି।
